《西河·金陵怀古次美成韵》
明代·彭孙贻

龙虎地，繁华六代犹记。红衣落尽，只洲前，一双鹭起，秦淮日夜尽东流，澄江如练无际。
白门外，枯杙倚，楼船朽橛难系。石头城坏，有燕子衔泥故垒。倡家犹唱后庭花，清商子夜流水。
卖花声过春满市。闹红楼，烟月千里。春色岂关人世。任野棠无主，流莺成对，衔入临春故宫里。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。